Pasaulinė turizmo diena

Pasaulinė turizmo diena – profesinė šventė, švenčiama nuo 1980 m. rugsėjo 27 d. Ši diena švenčiama siekiant visame pasaulyje paskatinti turizmo plėtrą, užmegzti kultūrinius ryšius. Įvairiose šalyse šią dieną rengiamos ekskursijos ir kt. renginiai.

Nutarimas švęsti Pasaulinę turizmo dieną rugsėjo 27 d. priimtas 1979 m. Ispanijoje per III Jungtinių Tautų Pasaulio turizmo organizacijos Generalinę asamblėją. Manyta, jog šis laikas tinkamiausias švęsti, kadangi antroje rugsėjo pusėje šiauriniame pusrutulyje baigiasi turistinio sezono įkarštis, tuo tarpu pietiniame jis tik prasideda.

 Šaltiniai 

Kategorija:Tarptautinės dienos